ΓΡΑΠΤΗ ΕΡΩΤΗΣΗ P-2658/02

υποβολή: Jos Salafranca Snchez-Neyra (PPE-DE) προς την Επιτροπή

(16 Σεπτεμβρίου 2002)

Θέμα: Δημιουργία νέων αντιπροσωπειών της Εξωτερικής Υπηρεσίας της Επιτροπής

Το Ευρωπαϊκό Κοινοβούλιο στο ψήφισμά του A5-0199/2001(1) σχετικά με την ανακοίνωση της Επιτροπής για την ανάπτυξη της Εξωτερικής Υπηρεσίας(2), επανήλθε στην αναγκαιότητα της δημιουργίας νέων αντιπροσωπειών ή γραφείων της Επιτροπής σε χώρες όπως η Σαουδική Αραβία, η Ταϊβάν ή η Παραγουάη. Επανήλθε επίσης στην λίστα προτεραιοτήτων της Επιτροπής για την έναρξη νέων διαπραγματεύσεων το 1998(3) — λίστα όπου αναφέρονται επίσης χώρες όπως το Αζερμπαϊτζάν και το Ουζμπεκιστάν — και προσέθεσε χώρες όπως το Ιράν, τη Σιγκαπούρη, το Εκουαδόρ και την Ελβετία για διάφορους λόγους πολιτικής σκοπιμότητας ή σχετικών οικονομικών συμφερόντων.

Γι'αυτό το σκοπό, το Ευρωπαϊκό Κοινοβούλιο ενέκρινε την απαραίτητη χρηματοδότηση από τον προϋπολογισμό. Από τότε, η Επιτροπή δημιούργησε νέες αντιπροσωπείες στην Παραγουάη, το Νεπάλ και την Καμπότζη.

Ποια μέτρα έχει λάβει η Επιτροπή για τη δημιουργία νέων αντιπροσωπειών στις προτεινόμενες από το Ευρωπαϊκό Κοινοβούλιο χώρες·

Έχει προβλέψει η Επιτροπή ένα χρονοδιάγραμμα για τη δημιουργία αντιπροσωπειών στις χώρες που αναφέρει το Κοινοβούλιο και σε άλλες, στο πλαίσιο της μεταρρύθμισης της Εξωτερικής Υπηρεσίας·

Πότε προβλέπεται χρονικά η δημιουργία νέων αντιπροσωπειών στη Σαουδική Αραβία, την Ταϊβάν, το Ιράν, τη Σιγκαπούρη, το Εκουαδόρ και την Ελβετία·

(1) ΕΕ C 53 E της 28.2.2002, σελ. 390.

(2) COM(2000)456 της 14ης Ιουνίου 2001.

(3) SEC(1998)1261.

Απάντηση του κ. Patten εξ ονόματος της Επιτροπής

(16 Οκτωβρίου 2002)

Οι αποφάσεις περί ίδρυσης νέων Αντιπροσωπειών αναπόφευκτα συνεπάγονται μια δύσκολη ιεράρχηση των προτεραιοτήτων. Η Επιτροπή είχε ανέκαθεν επίγνωση της μεγάλης πολιτικής και οικονομικής σημασίας της Σαουδικής Αραβίας καθώς και των άλλων κρατών μελών του Συμβουλίου συνεργασίας του περσικού κόλπου. Το 1998, όπως σωστά σημείωσε το Αξιότιμο Μέλος, εγκαινίασε αντιπροσωπεία στο Ριάντ, θεωρώντας το σχετικό εγχείρημα ως μια από τις προτεραιότητες της Εξωτερικήςπηρεσίας της. Απρόβλεπτα γεγονότα, όπως η κρίση στα Βαλκάνια και η όλο και μεγαλύτερη στενότητα των δημοσιονομικών πόρων, δεν επέτρεψαν την επίτευξη των στόχων για το 1998 δηλαδή την προγραμματισμένη δημιουργία έξι Αντιπροσωπειών, δύο εξωτερικών γραφείων και ενός γραφείου εκπροσώπησης. Έως τη στιγμή αυτή έχουν ιδρυθεί μόνον δύο Αντιπροσωπείες, αμφότερες στην περιοχή των Βαλκανίων.

Στην ανακοίνωσή της του Ιουλίου 2001 προς το Κοινοβούλιο και το Συμβούλιο σχετικά με την ανάπτυξη της εξωτερικήςπηρεσίας, η Επιτροπή αποφάσισε ορισμένες περαιτέρω μεταβολές στο δίκτυο των Αντιπροσωπειών. Με δεδομένες τις συνθήκες δημοσιονομικής στενότητας,πό τις οποίες η εξωτερικήπηρεσία ήτανποχρεωμένη να λειτουργεί, οι μεταβολές έπρεπε να έχουν μηδενική επίπτωση στον προϋπολογισμό. Κατά συνέπεια, ορισμένες εξωτερικές αντιπροσωπείες βρίσκονται ήδη στο στάδιο του κλεισίματος και ορισμένες άλλες συρρικνώθηκαν προκειμένου να καταστεί δυνατή η ίδρυση ενός μικρού αριθμού νέων.

Η Επιτροπή βρίσκεται στην ευχάριστη θέση να ανακοινώσει στο Αξιότιμο Μέλος ότι η Σαουδική Αραβία, η Ταϊβάν, η Σιγκαπούρη και ο Ισημερινός περιλήφθηκαν εκ νέου στα σχέδια της Επιτροπής και ότι έχουν αρχίσει διαπραγματεύσεις για την ίδρυση Αντιπροσωπειών στις χώρες αυτές έως τα τέλη του 2002.

Όσον αφορά το Ιράν και την Ελβετία, παρά το γεγονός ότι η Επιτροπή έχει, παρομοίως, επίγνωση της πολιτικής και οικονομικής σημασίας των κρατών αυτών, η σημερινή στενότητα των πόρων καθιστά αδύνατη την ίδρυση Αντιπροσωπειών στο άμεσο μέλλον. Η Επιτροπή επιθυμεί, εντούτοις, να διαβεβαιώσει το Αξιότιμο Μέλος ότι μελετά σοβαρά το ενδεχόμενο να ιδρύσει μεσοπρόθεσμα Αντιπροσωπείες στο Ιράν και στην Ελβετία.